บาทเปิด 34.13 บาทต่อดอลลาร์ ทรงตัว
เงินบาทเปิดตลาด 34.13 บาทต่อดอลลาร์ ทรงตัว ในทิศทางแข็งค่า นักลงทุน รอรายงานประชุมเฟดคืนนี้
25 พ.ค. 2565

เมื่อวันที่ 25 พ.ค. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดที่ 34.13 บาท/ดอลลาร์ ขยับแข็งค่าเล็กน้อยจากปิด ตลาดเย็นวานนี้ที่ระดับ 34.14 บาท/ดอลลาร์ เคลื่อนไหวตามทิศทางตลาดโลกเนื่องจากดอลลาร์อ่อนค่า หลังได้รับปัจจัยกดดันจากตัวเลข เศรษฐกิจของสหรัฐออกมาต่ำกว่าที่คาดการณ์ไว้ และอัตราดอกเบี้ยพันธบัตรสหรัฐปรับตัวลดลง"บาททรงตัวในทิศทางแข็งค่าใกล้เคียงปิดตลาดเย็นวานนี้ เนื่องจากมีปัจจัยกดดันให้ดอลลาร์อ่อนค่า แต่ทิศทางการลงทุนวันนี้น่าจะเป็นไปอย่างระมัดระวัง โดยนักลงทุนรอดูรายงานการประชุมเฟดคืนนี้ก่อน" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 34.00 - 34.20 บาท/ดอลลาร์